Diari Oficial de la Generalitat Valenciana


Sumari del DOGV 9978, del 08-11-2024 (2024/11465)

RESOLUCIÓ de 7 de novembre de 2024, del Rectorat, per la qual se suspén la celebració de la prova teoricopràctica de les proves selectives per a la constitució d'una borsa de treball de tècnic superior (A1) en el Centre de Cooperació al Desenvolupament (codi 2024/P/FI/ACON/12) i s'amplia el termini de presentació de sol·licituds per a participar en les proves per a la constitució d'una borsa de treball de tècnic o tècnica superiors de laboratori (A1) en l'àrea d'Enginyeria Elèctrica (codi 2024/P/FI/ACON/17).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11970

CVE
:   TSWG-X-8737-88341

Data del document
:   07-11-2024

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu
    * desastre natural

La depressió aïllada en nivells alts (DANA) que ha tingut lloc entre el 28 d'octubre i el 4 de novembre de 2024, ha provocat greus inundacions en diversos municipis de la província de València, amb la interrupció de serveis essencials, com són els relatius al transport de persones i accés a les telecomunicacions. Per aquest motiu, i en virtut de les competències atribuïdes per l'article 63 dels Estatuts de la Universitat Politècnica de València, aprovats pel Decret 122/2024, de 24 de setembre, del Consell,

RESOLC

*Primer*

Suspendre la celebració de la prova teoricopràctica de les proves selectives per a la constitució d'una borsa de treball de tècnic superior (A1) al Centre de Cooperació al Desenvolupament (codi 2024/P/FI/ACON/12). Mitjançant la resolució del Rectorat de la UPV es fixarà, amb la suficient antelació, la data de celebració de l'esmentada prova quan la conjuntura en permeta el normal desenvolupament.

*Segon*

Ampliar el termini de presentació de sol·licituds per a participar en les proves per a la constitució d'una borsa de treball de tècnic o tècnica superiors de laboratori (A1) en l'àrea d'Enginyeria Elèctrica (codi 2024/P/FI/ACON/17) fins al 29 de novembre, inclusivament.

Contra la present resolució, que posa fi a la via administrativa, la persona interessada pot interposar-hi un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la recepció de la notificació; així mateix, amb caràcter potestatiu, s'hi pot interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 7 de novembre de 2024

(p. d. 01.06.2021)

Jesús Marí Farinós

Gerent